"রানার" কবিতা থেকে একটি অংশ নিচে উদ্ধৃত করা হল।

রানার! রানার!
এ বোঝা টানার দিন কবে শেষ হবে?

রাত শেষ হয়ে সূর্য উঠবে কবে?
ঘরেতে অভাব; পৃথিবীটা তাই মনে হয় কালো ধোঁয়া,
পিঠেতে টাকার বোঝা, তবু এই টাকাকে যাবে না ছোঁয়া,
রাত নির্জন, পথে কত ভয়, তবুও রানার ছোটে,
দস্যুর ভয়, তারো চেয়ে ভয় কখন সূর্য ওঠে।


উদ্ধৃত অংশটি ব্যাখ্যা কর। 
রানারের জীবনে প্রাত্যহিক দারিদ্রের সাথে সংগ্রাম। ক্ষুধার্ত, ক্লান্ত শরীরে সে চিঠির বোঝা বয়ে নিয়ে যায়। তার অভাব, দারিদ্র্য ও অর্থসংকট-জর্জরিত সংসারে পৃথিবীটা অনেকটা বিষাক্ত কালো ধোঁয়ার মতন মনে হয়। তার পিঠের ভারী বস্তায় কেমালমাত্র চিঠি নয়, তাতে মানি অর্ডারের টাকাও বোঝাই করা। অথচ সেই টাকা সে কখনও ছুঁয়ে দেখতে পারে না বা দেখে না, এমনই তার নির্ভরযোগ্যতা। নির্জন, নিশীথ রাতে যখন সে অর্থবোঝাই বস্তা নিয়ে ছুটে চলে, নিশাচর ওর দস্যুর ভয় তাকে তাড়া করে। কিন্তু ডাকাতের চেয়েও তার বড় ভয় সূর্যালোকের, কারণ ভোরের সূর্য ওঠার আগেই তাকে শহরে পৌঁছাতে হবে।